སྭསྟི་པྲ་ཛ་བྷྱ ངོ་མཚར་ཆོས་སྐུ་ཀ་དག་ཀློང་ཡངས་སུ། །ལྷུན་གྲུབ་ལོངས་སྤྱོད་
རྫོགས་སྐུ་འོད་ལྔའི་གར། །ཐུགས་རྗེས་འགྲོ་ལ་སྣང་བ་སྤྲུལ་པའི་སྐུ། །ཁྱབ་བདག་
ཀུན་བཟང་པདྨ་སམྦྷ་ཝ། །སྙིང་ནས་གསོལ་བ་འདེབས་སོ་ཨུ་རྒྱན་རྗེ། །ཐུགས་རྗེའི་
ལྕགས་ཀྱུས་ཟུངས་ཤིག་པདྨ་འབྱུང༌། །འདི་ཕྱིའི་ལེགས་ཚོགས་འདོད་པའི་དོན་རྣམས་
ཀུན། །བསམས་པ་ཇི་བཞིན་འགྲུབ་པར་བྱིན་གྱིས་རློབས། །ཤློ་ཀ་རྗེས་མ་ཀུན་ལ་སྦྱོར།
སིནྡྷུ་རྒྱ་མཚོར་པདྨའི་སྡོང་པོ་ཡི། །འཇམ་མཉེན་འདབ་སྟོང་རྒྱས་པའི་ཟེའུ་འབྲུའི་
རྩེར། །མངལ་གྱི་དྲི་བྲལ་རྫུས་སྐྱེས་མཚན་དཔེའི་གར། རང་བྱུང་སྤྲུལ་སྐུ་མཚོ་སྐྱེས་
རྡོ་རྗེའི་ཞབས། ༤ །ཨོཾཌྜི་ཡཱ་ནའི་ནོར་འཛིན་མ་ལུས་པར། །དབང་སྒྱུར་ས་སྤྱོད་ཨིནྡྲ་
བྷུ་ཏི་ཡིས། །སྲས་སུ་བཟུང་ཚེ་འབངས་རྣམས་བདེ་ལ་བཀོད། །ཨུ་རྒྱན་ཆོས་ཀྱི་རྒྱལ་
པོ་ཐོར་ཅོག་ཅན། ༤ །འཇིགས་མེད་བརྟུལ་ཞུགས་སེང་གེའི་ང་རོའི་རྒྱུད། །ཟད་མི་
ཤེས་པའི་སྒྲ་དབྱངས་ཆེར་བསྒྲགས་(༦༣ན)པས། །ཚར་གཅོད་རྗེས་འཛིན་སྦྱོར་སྒྲོལ་
མཐའ་རུ་ཕྱིན། །མཁའ་འགྲོའི་དབང་ཕྱུག་ཤཱནྟ་རཀྵི་ཏ། ༤ །རྨད་བྱུང་ཐེག་མཆོག་
ཆོས་ཀྱི་བདུད་རྩི་ཡིས། །ཐུགས་སུ་ལེགས་བལྟམས་ཡི་དམ་ལྷ་ཚོགས་གཟིགས། །བག་
ཡོད་ཁྲིམས་ལྡན་ངུར་སྨྲིག་གོས་ཀྱིས་ཀླུབས། །བསྟན་པའི་བདག་པོ་ཤཱཀྱ་སེང་གེའི་
ཞབས། ༤ །འཕགས་ཡུལ་མཁས་གྲུབ་བླ་མ་མང་བསྟེན་ནས། །གསང་སྔགས་ཕྱི་
ནང་རིག་པའི་གནས་རྣམས་ཀུན། །མ་ལུས་གསན་ཞིང་སྒྲོ་འདོགས་ལེགས་བཅད་
པའི། །ཐམས་ཅད་མཁྱེན་པ་བློ་ལྡན་མཆོག་སྲེད་དཔལ། ༤ །མ་ར་ཏི་ཀར་འཆི་
མེད་ལྷ་བསྒྲུབས་པས། །ཚེ་དཔག་མེད་ཀྱིས་མངོན་སུམ་བྱིན་གྱིས་བརླབས། །གཞོམ་
༤
270

བླ་མའི་བསྟོད་ཚོགས་ཀྱི་རིམ་པ། ༼༡༥༽
གཞིག་བྲལ་བ་རྡོ་རྗེའི་སྐུ་མཆོག་བརྙེས། །ཚེ་དབང་རིག་འཛིན་འཆི་མེད་པད་འབྱུང་
རྗེ། ༤ །མཁའ་འགྲོའི་དབང་ཕྱུག་མེ་ཏོག་མནྡྷ་ར། །བདེ་ཆེན་ཡེ་ཤེས་སྐྱེས་པའི་
གཟུངས་མ་མཛད། །གཙུག་ལག་འཛིན་སོགས་ཟ་ཧོར་ཡུལ་ཁམས་ཀུན། །ཆོས་ལ་
འགོད་མཛད་པདྨ་སམ་བྷ་ཝ། ༤
ང་
།མི་བསྲུན་གཤེད་མས་སྤར་བའི་བཟོད་དཀའི་
མེ། །སྐད་ཅིག་ཆུ་མཚོར་སྒྱུར་བའི་རྫུ་འཕྲུལ་ཅན། །འབྱོར་བའི་དབང་སོགས་ཨུ་
རྒྱན་འགྲོ་བ་ཀུན། །བྱང་ཆུབ་ལ་འགོད་སྲས་མཆོག་པདྨ་རྒྱལ། ༤ །མ་དག་གྲུབ་
མཐའ་ངན་པའི་དུག་ཆུ་ཡིས། །ཆེར་སྨྱོས་མུ་སྟེགས་ལོག་སྤྱོད་གླང་ཆེན་སོགས། །མཐུ་
སྟོབས་ནུས་པའི་རྩལ་གསུམ་ཡོངས་རྫོགས་པས། །ཕྱེ་མར་འཐག་མཛད་སེང་གེ་སྒྲ་
སྒྲོག་ཞབས། ༤ །དཔལ་ཆེན་ཁྲག་འཐུང་ཕུར་པའི་མཐུ་སྟོབས་གཟིས། །ནག་ཕྱོགས་
བདུད་སྡེའི་མུན་པ་ཕ་མཐར་བསྐྲད། །ཡང་དག་བདེ་ཆེན་ལམ་བཟང་ལ་བརྟེན་
ནས། །དངོས་གྲུབ་མཆོག་བརྙེས་རྡོ་རྗེ་ཐོད་འཕྲེང་རྩལ། ༤ །ཁྲི་སྲོང་བསོད་ནམས་
མཐུ་ཡིས་སྤྱན་དྲངས་ཚེ། །ལྷ་སྲིན་དམ་བཏགས་ས་གཞི་(༦༣བ)བྱིན་གྱིས་རླབས། །
ཁ་བའི་ལྗོངས་སུ་དམ་ཆོས་སྒྲོན་མེ་སྤར། །བཀའ་དྲིན་འཁོར་མེད་པདྨ་ཀ་རའི་
ཞབས། ༤ །བདེ་གཤེགས་ཀུན་འདུས་བཀའ་བརྒྱད་དཀྱིལ་འཁོར་དུ།
རྒྱལ་ཚངས་པ་ལྷ་ཡི་མེ་ཏོག་སོགས། །ལས་ཅན་རྗེ་འབངས་སྨིན་གྲོལ་ལམ་ལ་
བཀོད། །བོད་ཡུལ་ཐེག་མཆོག་ཆོས་ཀྱིས་དཀར་པོར་མཛད། ༤ །ཚེ་གཅིག་སངས་
རྒྱས་སྒྲུབ་དང་ཞི་རྒྱས་དབང༌། །ལོག་འདྲེན་ཆམ་ལ་འབེབས་པའི་དྲག་སྔགས་
༤
།ཆོས་
སོགས། །ཆོས་ནོར་གཏེར་གྱིས་བསིལ་ལྡན་ཡུལ་ཀུན་བཀང༌། །བདུད་དཔུང་འདུལ་
མཛད་རྡོ་རྗེ་གྲོ་ལོད་རྩལ། ༤ །བོད་ཡུལ་ལྗོངས་ཀྱི་སྒྲུབ་གནས་གྲངས་མེད་པ། །ཨུ་
རྒྱན་མཁའ་འགྲོའི་གླིང་དང་མཚུངས་པར་མཛད། །བྲག་དང་མཚོ་ལ་སྐུ་གཟུགས་ཕྱག་
ཞབས་རྗེས། །སྟོན་མཛད་ངོ་མཚར་བཀོད་པའི་རྫུ་འཕྲུལ་ཅན། ༤ །མཐོང་ཐོས་དྲན་
པ་ཙམ་གྱིས་རྣམ་གྲོལ་བའི། །སྐུ་རྟེན་འགྱུར་མེད་རྡོ་རྗེ་གསང་བའི་གསུང་། །དམ་
རྫས་བདུད་རྩིའི་བཅུད་ཀྱི་སྙིང་པོ་ཡིས། །སྙིགས་དུས་བོད་འབངས་ཕན་བདེའི་ངལ་
271

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
༤...
ལས་
གསོར་མཛད། ༤ །སྲིན་ཡུལ་ཟངས་མདོག་དཔལ་གྱི་རི་བོའི་རྩེར། །འཕྲིན་ལ
ཁྲག་འཐུང་ཀརྨ་གུ་རུ་ཡིས། །སྒྱུ་འཕྲུལ་གར་གྱིས་ཤ་ཟ་སྲིན་པོའི་ཚོགས། །ཐབས་
མཁས་ཐུགས་རྗེ་ཆེན་པོས་འདུལ་མཛད་པ། ༤ །བསམ་ཡས་མཆིམས་ཕུ་དཔལ་
གྱི་ཡང་དབེན་དུ། །ངོ་མཚར་གྲུབ་རྟགས་རྫུ་འཕྲུལ་དཔག་མེད་མཛད། །རྒྱལ་
བའི་སྲས་མཆོག་རྗེ་འབངས་ཉེར་ལྔ་ཡང་། །མགོན་ཁྱོད་ཡེ་ཤེས་སྒྱུ་འཕྲུལ་དྲ་བའི་
གར། ༤ །མྱང་རལ་ཆོས་ཀྱི་དབང་ཕྱུག་རྒོད་ལྡེམ་ཅན། །ཨུ་རྒྱན་གླིང་པ་ཚེ་བརྟན་
རྒྱལ་མཚན་སོགས། །ཟབ་དོན་གཏེར་གྱི་སྒོ་འབྱེད་གྲངས་མེད་རྣམས། །ཁྱོད་ཀྱིས་
སྙིགས་དུས་འགྲོ་བའི་མགོན་དུ་སྤྲུལ། ༤ །ཟབ་གཏེར་བསྟན་པ་མི་ནུབ་སྤེལ་བ་
ལ། །བཀའ་བབས་ལས་འཕྲོ་སད་(༦༤ན)པའི་སྙིང་སྟོབས་ཅན། །འཁྲུལ་མེད་རིག་
འཛིན་བརྒྱུད་པའི་ཚོགས་རྣམས་ཀྱང༌། །ཁྱོད་ཀྱིས་རྗེས་བཟུང་ལས་ཅན་སྙིང་གི་
བུ། །གང་ཤར་ཆོས་ཀུན་རིག་པའི་རང་མལ་དུ། །རྣམ་གྲོལ་སཱ་ལའི་ལྗོངས་ཀྱི་ཕན་
བདེའི་གཞི། །ཚེ་རབས་དུ་མར་རྒྱལ་དབང་པདྨ་ཡིས། །རྗེས་བཟུང་རྨད་བྱུང་ཐུགས་
རྗེའི་ཟློས་གར་ཅན། །རིས་མེད་འགྲོ་ཀུན་ཐུགས་རྗེ་ཆེན་པོ་ཡིས། །རྗེས་སུ་འཛིན་
ཡང་ཁྱད་པར་བོད་འབངས་རྣམས། །དུས་ངན་སྙིགས་མ་མཐར་ཐུག་བཟོད་དཀའ་
བའི། །འཇིགས་རུང་སྡུག་བསྔལ་དྲག་པོས་མནར་བ་ན། །མགོན་ཁྱོད་ཐུགས་རྗེའི་
མཐུ་དཔུང་ཆེར་བསྐྱེད་དེ། །སྤྲུལ་པ་ཡང་སྤྲུལ་ནང་ནུབ་ཀུན་ཏུ་སྤྲོ། །དུས་ཀྱི་རྒྱལ་
པོ་ཡར་ངོའི་ཚེས་བཅུ་ལ། །མངོན་སུམ་འབྱོན་པར་ཞལ་བཞེས་རྡོ་རྗེའི་གསུང༌། །སླུ་
མེད་ཚངས་དབྱངས་དྲུག་ཅུའི་བདུད་རྩིའི་བཅུད། །བྱིན་རླབས་དཔག་བསམ་ཡོངས་
6/tC GK
ལ་བབ་པོ་པདྨ་འབྱུང་། །དུས་ངན་མཐར་ཐུག་ལྷ་སྲིན་སྡེ་བརྒྱད་འཁྲུག །མ་རུང་
སྟོད་སྨད་གདུག་པའི་དམག་དཔུང་གཡོ། །ཕུང་བྱེད་བདུད་ཀྱི་ཆོ་འཕྲུལ་རླུང་ལྟར་
འཚུབ། །མི་བསྲུན་སྐྱེ་བོའི་ངན་སྤྱོད་ཆུ་ལྟར་འཁྲུག །སྙིང་ནས་ཆོས་བཞིན་སྤྱོད་ལ་
ལོག་སྒྲུབ་མང༌། །ཚུལ་བཞིན་ཐོས་བསམ་སྒོམ་པའི་བསྟན་པ་འགྲིབས། །དབང་ཁྲིད་
་བབ་པོ འདོད་པའི་རེ་བ་སྐོང་བའི་ཆར་ཆེན་པོ། །སྩོལ་བའི་དུས་
}is C }E
།
ER OTI

བླ་མའི་བསྟོད་ཚོགས་ཀྱི་རིམ་པ། ༼༡༥༽
འཕྲིན་ལས་རྣམ་བཞིའི་ཕྱག་ལེན་སོགས། །ངེས་གསང་ཐེག་པའི་རིང་ལུགས་འཆོལ་
བར་སྤྱོད། །ཁྱད་པར་ཁྱོད་ཀྱི་ཟབ་གཏེར་གདམས་པ་ལ། །ཆོས་ལོག་ཡིན་ཞེས་སྐུར་
འདེབས་ཡ་ག་སྒྲོག །མི་བསྲུན་གཞན་འཕྲུལ་གནས་ཀྱི་དབང་པོ་འགས། །འཇམ་
མཉེན་འདབ་མས་འགྲོ་མང་སྙིང་ཁ་འབིགས། །ཚུལ་འདི་དགོངས་ཤིག་རྗེ་བཙུན་
ཐོད་འཕྲེང་རྩལ། །མཐུ་དཔུང་སྐྱེད་ཅིག་པདྨ་སམ་བྷ་ཝ། །(༦༤བ)བྱིན་གྱིས་རློབས་
ཤིག་མཚོ་སྐྱེས་རྡོ་རྗེའི་ཞབས། །དངོས་གྲུབ་སྩོལ་ཅིག་ཨུ་རྒྱན་རིན་པོ་ཆེ། །ནད་
གདོན་དགྲ་བགེགས་མི་མཐུན་ཕྱོགས་ཀུན་ཞི། །ཚེ་དཔལ་སྟོབས་འབྱོར་ཡར་ངོའི་
ཟླ་ལྟར་རྒྱས། །སྲིད་དང་ཞི་བའི་ལེགས་ཚོགས་མ་ལུས་པ། །འབད་མེད་ལྷུན་གྱིས་
གྲུབ་པར་བྱིན་གྱིས་རློབས། །ཆོས་ཀུན་གདོད་ནས་དག་པ་སྟོང་པའི་དབྱིངས། །ལྷུན་
གྲུབ་སྣང་བཞིའི་ལམ་བཟང་འཇའ་ལྟར་བཀྲ།
09 /9 II
།རིག་པ་རང་ངོ་ཤེས་པའི་ཀུན་ཏུ་
བཟང་། །ཚེ་འདིར་མངོན་དུ་འགྱུར་བར་བྱིན་གྱིས་རློབས། །རྣམ་པར་གཡེང་བས་
ཚེ་འདིར་མ་གྲོལ་ན། །འདའ་ཁའི་ཉམས་ལེན་འཕོ་བའི་འཚམས་སྦྱོར་གྱིས། །བདེ་
བ་ཅན་སོགས་དག་པའི་ཞིང་མཆོག་ཏུ། །ཐོགས་མེད་བགྲོད་ནས་རྫུས་ཏེ་སྐྱེ་བར་
ཤོག །ཚུལ་དེ་ལམ་ན་མ་ལོངས་བར་དོ་ཞེས། །འཇིགས་རུང་ཡ་ངའི་གནས་དེར་སྐྱེས་
གྱུར་ན། །མགོན་ཁྱོད་མངོན་སུམ་བྱོན་ནས་དབུགས་ཕྱུང་སྟེ། །འཁྲུལ་པ་རང་སར་
གྲོལ་བར་བྱིན་གྱིས་རློབས། །དལ་བའི་རྟེན་ཐོབ་དམ་པའི་མགོན་གྱིས་ཟིན། །ཟབ་
མོའི་ཆོས་ཐོས་དེ་དོན་ཉམས་སུ་བླངས། །འདི་ཕྱིའི་ལེགས་ཚོགས་མདུན་མ་ལྷུན་
གྲུབ་པའི། །ཡིད་བཞིན་དབང་གི་རྒྱལ་པོ་ཐོབ་གྱུར་ཅིག །ཅེས་སློབ་དཔོན་ཆེན་པོ་
པདྨ་འབྱུང་གནས་ལ་བསྟོད་པ་བྱིན་རླབས་བདུད་རྩིའི་སྙིང་པོ་འདི་ནི། ས་སྐྱོང་བ་
སྡེ་པ་ཐོན་པ་མགོན་པོ་བཀྲ་ཤིས་ཀྱིས་བསྐུལ་བའི་ངོར་ཟ་ཧོར་གྱི་བནྡེ་ངག་དབང་
བློ་བཟང་རྒྱ་མཚོ་མིང་གཞན་གང་ཤར་རང་གྲོལ་དུ་འབོད་པའི་ལྡོམ་བུ་པས། བོད་
ཡུལ་གྱི་རྡོ་རྗེ་གདན་ལྷ་ལྡན་སྤྲུལ་པའི་གཙུག་ལག་ཁང་དུ་སྦྱར་བའི་ཡི་གེ་པ་ནི་འཇམ་
དབྱངས་དཔལ་བཟང་ངོ༌།། །།
273

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽